**TÄIENDAVAD NÕUDED AASTAARUANDE KOOSTAMISEL ERITINGIMUSTE OLEMASOLUL**

Käesoleva kontroll-lehe nõuded on kohustuslikud järgmiste eritingimuste olemasolul:

1. mittetulundusühingute (MTÜ) ja sihtasutuste (SA) raamatupidamise aastaaruande koostamisel;

2. avaliku ja erasektori partnerlusprojektide kohta info avalikustamisel;

3. likvideerimisaruannete, likvideerimise vahearuannete ja lõpparuannete koostamisel.

#### Jah/Ei Viide

**PR[[1]](#footnote-0)/EO[[2]](#footnote-1) allikale[[3]](#footnote-2)**

# **1. Erinõuded mittetulundusühingute (MTÜ) ja sihtasutuste (SA) raamatupidamise aastaaruandele**

|  |  |  |
| --- | --- | --- |
| 1. Lähtutud on raamatupidamise seaduse lisas 1 toodud bilansiskeemist, esitades vajadusel lisades täiendavaid alakirjeid ja täpsustades olemasolevate kirjete nimetusi, näiteks   **Varade osas**:   1. “Nõuded liikmete vastu” (ühingu või asutuse liikmetelt laekumata summad liikmemaksu ja muude tasude osas); 2. “Laekumata annetused ja toetused” (nõue tekkepõhiselt kajastatud, kuid aruandekuupäevaks veel laekumata annetuste või toetuste osas);   **Kohustiste osas**:   1. “Väljamaksmata annetused ja toetused” (langetatud otsus nende jagamise kohta, kuid mida ei ole aruandekuupäevaks välja makstud); 2. “Tulevaste perioodide tulud sihtotstarbelistest toetustest” (saadud, kuid aruandekuupäevaks veel tulus kajastamata tasud, toetused ja annetused; näit. laekunud, kuid veel kasutamata remonditasud) |  | RTJ 14 §17-18 |
| 1. Bilansis on rea “omakapital” asemel kasutatud mõistet “netovara”, mis koosneb muuhulgas järgmistest kirjetest: 2. Osakapital, reservkapital või sihtkapital (sihtasutuses), mis võib jaguneda omakorda näiteks allfondideks (sihtasutuse puhul); 3. Reserv, juhul kui neid on moodustatud (püsivate piirangutega netovara, mida ei ole võimalik välja jagada); 4. Eelmiste perioodide akumuleeritud tulem; 5. Aruandeperioodi tulem. |  | RTJ 14 §19 |
| 1. Tulemiaruande koostamisel on lähtutud RTJ 14 lisas toodud skeemist. Aastaaruande lisades võib skeemis esitatud kirjete nimetusi täpsustada, samuti võib lisada täiendavaid kirjeid või kirjete alaliigendusi, kui see tuleb kasuks tulemiaruande informatiivsusele ja loetavusele. |  | RTJ 14 §20 |
| 1. Rahavoogude aruandes on kajastatud MTÜ või SA aruandeperioodi laekumisi ja väljamakseid, rühmitatuna vastavalt nende eesmärgile põhitegevuse, investeerimistegevuse ja finantseerimistegevuse rahavooks. |  | RTJ 14 §21 |
| 1. Netovara muutuste aruandes on kajastatud aruandeperioodil toimunud muutusi kõikides mittetulundusühingu või sihtasutuse netovara kirjetes, lähtudes RTJ-s 2 kirjeldatud põhimõtetest omakapitali muutuste aruande kohta. Netovara muutuste aruandes näidatakse eraldi selliseid mittetulundusühingule või sihtasutusele tehtud annetusi ja toetusi, mida vastavalt RTJ 14 paragrahvile 12(c) ei ole kajastatud tuluna tulemiaruandes, kuna nende kasutamisele on sätestatud püsivad piirangud (näiteks allfondide moodustamine sihtasutuses). |  | RTJ 14 §23 |
| 1. Lisades on avalikustatud kogu informatsioon, mis on nõutud MTÜ’le või SA’le rakendatavate RTJ-ide poolt (vt. RTJ 15 „Lisades avalikustatav informatsioon“; nõuded on kirjeldatud üldkontroll-lehes). |  | RTJ 15 §57 |
| 1. Juhul, kui alljärgnev täiendav informatsioon ei ole avalikustatud põhiaruannetes, on lisades avalikustatud: 2. liikmetelt saadud ja aruandeperioodi tuluna kajastatud tasud liikide kaupa (näit. liikmemaksud, sisseastumismaksud, hooldustasud, remonditasud) 3. tulu saadud annetustest ja toetustest põhiliste annetajate rühmade ja annetuste liikide kaupa (tuues eraldi välja riigieelarvest saadud ning sihtotstarbelised annetused ja toetused); 4. aruandeperioodil tuluna kajastatud sihtotstarbelised annetused, toetused ja liikmetelt saadud tasud ning nende tuludega seotud aruandeperioodil tehtud kulud projektide kaupa (näiteks korteriühistu poolt tuluna kajastatud remonditasud ja vastavad remondikulud); 5. finantsinvesteeringutelt teenitud netotulu sobivalt rühmitatuna tulu liikide ja investeeringurühmade kaupa; 6. ettevõtlusest saadud tulu ja ettevõtlusega seotud kulud sobivalt rühmitatuna; 7. jagatud toetused, annetused ja stipendiumid põhiliste toetuste saajate rühmade ja toetuste liikide kaupa; 8. ühingu või asutuse poolt oma liikmetele vahendatud teenuste maht ja summa põhiliste teenuste liikide kaupa (näit. korteriühistu poolt vahendatud kommunaalmaksed kütte, vee, prügiveo ja muude teenuste eest); 9. asutuse või ühingu omakapitali koostisosana kajastatud fondide moodustamise ja nende kasutamise põhimõtted (näiteks allfondide moodustamine ja kasutamine sihtasutuses); aruandeperioodil toimunud muudatused sellistes fondides; 10. mittetulundusühingust raamatupidamiskohustuslase liikmete arv füüsiliste ja juriidiliste isikute kaupa. |  | RTJ 15 §58  RPS §21 lg 8 |
| 1. Lisades on avalikustatud sihtasutusest raamatupidamiskohustuslase soodustatud isikute nimekiri aruandeaasta kohta või viide allikale, juhul kui vastav teave on avalikust allikast kättesaadav. |  | RPS §21 lg 7 |

# 2. Teenuste kontsessioonikokkulepped

|  |  |  |
| --- | --- | --- |
| 1. Lisades on avalikustatud kogu oluline informatsioon, mis on vajalik teenuste kontsessioonikokkulepete kajastamise mõistmiseks raamatupidamiskohustuslase aruannetes, sealhulgas:    1. teenuste kontsessioonikokkulepete üldine kirjeldus ning neile rakendatud arvestuspõhimõtted;    2. aruandeperioodil teenuste kontsessioonikokkulepete raames arvestatud tulud ja kulud põhiliste tulu- ja kululiikide kaupa (näit. teenuse ost, müük, intress, infrastruktuuri objektide amortisatsioon) ning projektist tulenev kasum või kahjum;    3. aruandeperioodil teenuste kontsessioonikokkulepete raames arvele võetud varade ja kohustistega seotud muutused, varad ja kohustised põhiliste liikide lõikes aruandeperioodi alguses ja lõpus;    4. aruandeperioodil teenuste kontsessioonikokkulepete raames makstud ja saadud raha põhiliste rahavoogude liikide lõikes. |  | RTJ 15 §54 |

# 3 Likvideerimis- ja lõpparuanded

**3.1 Likvideerimisaruanne**

|  |  |  |
| --- | --- | --- |
| 1. Ettevõtte majandustegevuse lõpetamisel ja likvideerimismenetluse alustamisel koostatav raamatupidamise aastaaruanne (likvideerimisaruanne) koosneb: 2. likvideerimise algbilansist, 3. kasumiaruandest, 4. rahavoogude aruandest, 5. omakapitali muutuste aruandest ja 6. lisadest [[4]](#footnote-3). |  | RTJ 13 §12 |
| 1. Mikro- ja väikeettevõtjad võivad täismahus likvideerimisaruande asemel koostada lühendatud aruande, mis koosneb: 2. bilansist, 3. kasumiaruandest ja 4. lisadest. |  | RTJ 13 §8 |
| 1. Likvideerimise algbilansi koostamisel on lähtutud ettevõtte tavapärasest bilansiskeemist, mille kirjete nimetusi on vajadusel täpsustatud või kuhu on vajadusel lisatud täiendavaid kirjeid. Kõiki varasid ja kohustisi on näidatud lühiajalistena |  | RTJ 13 §20, §21 |
| 1. Likvideerimisaruande koostisosaks oleva kasumiaruande koostamisel on lähtutud ettevõtte tavapärasest kasumiaruande skeemist, kuid enne kirjet “Aruandeaasta kasum /-kahjum” on esitatud kirjed “Likvideerimiseelne kasum /-kahjum” ning “Kasum/kahjum varade ja kohustiste ümberhindlusest likvideerimisväärtustele” (kus kajastatakse ettevõtte likvideerimisest tuleneva varade ja kohustiste ümberhindluse mõju). |  | RTJ 13 §22 |
| 1. Likvideerimisaruande lisades avalikustatav informatsioon vastab samasugustele nõuetele nagu tavapärase raamatupidamise aastaaruande lisades avalikustatav informatsioon (vt. RTJ 15 „Lisades avalikustatav informatsioon“; nõuded on kirjeldatud üldkontroll-lehes). |  | RTJ 13 §23  RTJ 15 §55 |

|  |  |  |
| --- | --- | --- |
| 1. Likvideerimisaruande lisades on täiendavalt avalikustatud: |  | RTJ 13 §24  RTJ 15 §56 |
| 1. selgitus selle kohta, miks ettevõtte majandustegevus lõpetatakse ning alustatakse ettevõtte likvideerimist; |  |  |
| 1. olulised asjaolud, mis on mõjutanud varade ja kohustiste hindamist likvideerimise algbilansis; |  |  |
| 1. kasumiaruande kirje „Kasum (kahjum) varade ja kohustiste ümberhindlusest likvideerimisväärtustele” selgitus. |  |  |

**3.2 Likvideerimise vahearuanne**

|  |  |  |
| --- | --- | --- |
| 1. Likvideerimise vahearuanne koosneb: 2. likvideerimise vahebilansist, 3. kasumiaruandest, 4. rahavoogude aruandest, 5. omakapitali muutuste aruandest ja 6. lisadest. |  | RTJ 13 §26 |
| 1. Mikro- ja väikeettevõtjad võivad täismahus likvideerimise vahearuande asemel koostada lühendatud aruande, mis koosneb:   1) bilansist,  2) kasumiaruandest ja  3) lisadest. |  | RTJ 13 §8 |
| 1. Likvideerimise vahearuannete koostamisel on varade ja kohustiste hindamisel lähtutud samadest arvestuspõhimõtetest nagu likvideerimisaruande koostamisel. |  | RTJ 13 §27 |
| 1. Likvideerimise vahebilansi koostamisel on lähtutud samast esitusviisist nagu likvideerimise algbilansi koostamisel. |  | RTJ 13 §28 |
| 1. Likvideerimise vahearuande kasumiaruandes on esitatud põhilised likvideerimismenetlusega kaasnevad tulude ja kulude grupid, sealhulgas: 2. kasum/kahjum varade ja kohustiste realiseerimisest; 3. kasum/kahjum varade ja kohustiste ümberhindlusest; 4. likvideerijatele makstud tasud; 5. muud tulud ja kulud.   Eelmise perioodi võrdlusandmed on esitatud ainult juhul, kui tegemist on juba vähemalt teise likvideerimise vahearuandega (võrdlusandmetena eelmise likvideerimise vahearuande andmed). |  | RTJ 13 §29  RTJ 13 §31 |
| 1. Likvideerimise vahearuande rahavoogude aruandes pole rahavoogusid liigitatud äritegevuse, investeerimistegevuse ega finantseerimistegevuse alla, vaid selle asemel on esitatud sobivalt rühmitatuna põhilised likvideerimismenetlusega kaasnevad laekumised ja väljamaksed. Eelmise perioodi võrdlusandmed on esitatud ainult juhul, kui tegemist on juba vähemalt teise likvideerimise vahearuandega (võrdlusandmetena eelmise likvideerimise vahearuande andmed). |  | RTJ 13 §30, §31 |
| 1. Likvideerimise vahearuande omakapitali muutuste aruandes on kajastatud netovarade muutust alates likvideerimise algusest ning (kahe) viimase likvideerimise vahearuande perioodi jooksul. |  | RTJ 13 §32 |
| 1. Likvideerimise vahearuande lisades (mis ei pea vastama tavapärase raamatupidamise aastaaruande lisades avalikustatava informatsiooni nõuetele) on kirjeldatud aruandeperioodil likvideerimismenetluse käigus aset leidnud olulisi sündmusi koos likvideerijate nägemusega likvideerimismenetluse eeldatavast lõpptähtajast. |  | RTJ 13 §33 |

**3.3 Lõpparuanne**

|  |  |  |
| --- | --- | --- |
| 1. Pärast kõigi võlausaldajate nõuete rahuldamist ja raha deponeerimist koostatav lõpparuanne koosneb: 2. lõppbilansist 3. kasumiaruandest, 4. rahavoogude aruandest, 5. omakapitali muutuste aruandest ja 6. lisadest ning 7. seaduses ettenähtud juhtudel vara jaotusplaanist. |  | RTJ 13 §34  ÄS §215 lg 1  ÄS §378 lg 1 |
| 1. Mikro- ja väikeettevõtjad võivad täismahus likvideerimise lõpparuande asemel koostada lühendatud aruande, mis koosneb:   1) bilansist,  2) kasumiaruandest ja  3) lisadest ning  4) seaduses ettenähtud juhtudel vara jaotusplaanist. |  | RTJ 13 §8  ÄS §215 lg 1  ÄS §378 lg 1 |
| 1. Lõppbilansis on kajastatud ettevõtte likvideerimismenetluse lõpuks allesjäänud vara ning võimalike kohustiste katteks deponeeritud rahasummad. |  | RTJ 13 §34 |
| 1. Lõpparuande lisades kirjeldatakse: 2. lõppbilansis oleva mitterahalise vara hindamise põhimõtteid; 3. võimalikke kohustusi, mille katteks on lõppbilansis raha deponeeritud. |  | RTJ 13 §37 |

# 4. Selgitused kasutatud lühenditele

**RPS** Raamatupidamise seadus (avaldatud RT I 2002, 102, 600), jõustunud 1. jaanuaril 2003. Viimati muudetud: 20.02.2019 (RT I, 15.03.2019, 3), jõustunud 01.07.2019.

**ÄS** Äriseadustik (avaldatud RT I 1995, 26, 355), jõustunud 1. septembril 1995. Viimati muudetud: 17.06.2020 (RT I, 10.07.2020, 1), jõustunud 20.07.2020.

**RTJ 13** RTJ 13 Likvideerimis- ja lõpparuanded. Raamatupidamise Toimkonna juhendite kehtestamine (avaldatud RT I, 23.12.2017, 54), jõustunud aruandeperioodidele, mis algavad 01.01.2017 või hiljem.

**RTJ 14** RTJ 14 Mittetulundusühingud ja sihtasutused. Raamatupidamise Toimkonna juhendite kehtestamine (avaldatud RT I, 23.12.2017, 54). Viimati muudetud 18.12.2019 (RT I, 20.12.2019, 23), jõustunud aruandeperioodidele, mis algavad 01.01.2019 või hiljem.

**RTJ 15** RTJ 15 Lisades avalikustatav informatsioon. Raamatupidamise Toimkonna juhendite kehtestamine (avaldatud RT I, 23.12.2017, 54). Viimati muudetud 18.12.2019 (RT I, 20.12.2019, 23), jõustunud aruandeperioodidele, mis algavad 01.01.2019 või hiljem.

1. PR – Pole rakendatav [↑](#footnote-ref-0)
2. EO – Ebaoluline [↑](#footnote-ref-1)
3. Selgitused viidete kohta vt kontroll-lehe lõpust [↑](#footnote-ref-2)
4. Mikro- ja väikeettevõtete likvideerimisaruannete osad on bilanss, kasumiaruanne ja lisad. Nad ei ole kohustatud lisama rahavoogude aruannet ja omakapitali muutuste aruannet. [↑](#footnote-ref-3)